
Γκρύνεβαλνι 


ΓΕΡΜΑΝΟΣ ζωγράφος ποὺ εἶναι γνωστὸς σὰν I κρύνεβαλντ 

ὀνομαξόταν στὴν πραγματικότητα Matic | κότχαρτ-Νίτχαρτ. 
Τὸ ὄνομα Γκρύνεβαλντ, ποὺ τὸ βρίσκουμε νὰ χρησιμοποιῆται ἀπὸ 
τὸ δέκατο ἕβδομο αἰώνα, ὀφείλεται κἀτὰ πάσα πιθανότητα στὸ 
ζωγράφο᾽ καὶ βιογράφο τῶν Γερμανῶν καλλιτεχνῶν ᾿[ωακεὶμ pov 
Σάντραρτ καὶ ἐπικράτησε σχεδὸν ἀποκλειστικά, σὲ-τέτοιο βαθμὸ 
ποὺ τὸ ἀληθινό του ὄνομα ξεχάστηκε. []αρ᾽ ὅλες τὶς ἔρευνες δὲ 
στάθηκε δυνατό, OS σήµερα τουλάχιστο, νὰ τεκμηριωθῆ ἡ βιο- 
γραφία τοῦ καλλιτέχνη. ᾿Επικρατεῖ ἡ ὑπόθεση ὅτι γεννήθηκε στὸ 
Βύρτσμπουργκ, στὴ Φραγκονία, γύρω ota 1480 (καὶ ὄχι, ὅπως 
πίστευαν πρῶτα, στὰ 1460). “Yndoyovv ποικίλες μαρτυρίες γιὰ 
τὴν παρουσία του στὸ ᾿Ασάφφενμπουργκ ἀνάμεσα στὰ 1505 καὶ 
1526 καὶ στὴ γειτονικὴ πόλη Ζέλιγκενστατ (Seligenstadt), ὅπου 
εἶχε ἕνα σπίτι κι ἕνα ἐργαστήριο, ἀνάμεσα στὰ 1514 καὶ 1526. 
Τουλάχιστον ἀπὸ τὸ 1610 - 151] ὁ καλλιτέχνης ἦταν στὴν αὐλὴ 
τῆς Μαγεντίας — ᾿Ασάφφενμπουργκ, πρῶτα στὴν ὑπηρεσία τοῦ 
ἀρχιεπισκόπου Οὔριελ pov ΙΓ χέμμινγκεν (ποὺ πέθανε τὸ 1514) καὶ 
στὴ συνέχεια τοῦ ἀρχιεπισκόπου ᾿ Αλβέρτου τοῦ Βρανδεμβούργου. 
Τὸ 1511 ὁ καλλιτέχνης συνεργαζόταν στὴν κατασκευὴ τοῦ πύργου 
τοῦ ᾿Ασάφφενμπουργκ καὶ τὸ 1516 πληρώθηκε ἀπὸ τὴν αὐλὴ 
tho Μαγεντίας. Στὰ ἀρχεῖα τῆς πόλης αὐτῆς ὁ καλλιτέχνης ava- 
φέρεται γιὰ τελευταία φορὰ στὶς 27 Φεβρουαρίου 1526. "Όλα αὐ- 
τὰ δὲ σημαίνουν ὅτι ὣς αὐτὴ τὴν ἐποχὴ οἱ δραστηριότητες τοῦ 
Γκρύνεβαλντ εἶχαν περιοριστῆ στὴν περιοχὴ τοῦ Ρήνου καὶ τοῦ 
Μάιν, ἀνάμεσα στὸ ᾿ Ασάφφενμπουργκ καὶ στὴ Mayevria. Εἶναι 
βέβαιο πὼς ταξίδεψε στὴν ᾿Αλσατία (1513) καὶ στὴ Χάλλε (1521 - 
1523) καὶ πιθανὸ νὰ ἔκανε κι ἄλλα ταξίδια. To 1526 ὁ I xovve- 


βαλντ ἔφυγε ἀπὸ τὴν ὑπηρεσία τοῦ ἀρχιεπισκόπου τοῦ Βρανδεμ- 

Povoyov. [Εἶναι ἀμφίβολο ἂν εἶχε ἀσπασθῆ τὶς ἰδέες τῆς ° Avtimetag- 
ρύθμισης' τὸ γεγονὸς εἶναι πὼς ἀνάμεσα στὰ πράγματὰ ποὺ ἄφη- 
σε κληρονομιὰ 0 καλλιτέχνης μετὰ τὸ θάνατό του ὑπῆρχαν μερικὰ 
γράμματα τοῦ Λούθηρου. Ar διάρκεια μιᾶς παραμονῆς του στὴ 
Φραγκφούρτη ὁ Γκρύνεβαλντ ἔκανε τὴ διαθήκη του, ἀφήνοντας 
γενικό του κληρονόμο τὸ θετό του γιό; ποὺ ἔμενε στὸ Ζέλιγκεν- 
στατ. To 1527 ὁ καλλιτέχνης ἔφυγε ἀπὸ τὴ Φραγκφούρτη καὶ πῆ- 
ye στὴ Χάλλε νὰ ἐργαστῆ σὰν «ὑδραυλικὸς μηχανικός»' ἐκεῖ καὶ 
πέθανε στὸ τέλος τοῦ καλοκαιριοῦ τοῦ 1528. 

Ta ἔργα τοῦ ΙΓκρύνεβαλντ ποὺ θὰ ἀναφέρουμε καὶ θὰ ἀναλύ- 
σουμε ἀντιστοιχοῦν στὶς λιγοστὲς βέβαιες μαρτυρίες ποὺ ὑπάρ- 
χουν. Av εἶναι σίγουρη ἡ συμμετοχὴ τοῦ καλλιτέχνη στὴν εἰκόνα 
τοῦ κεντρικοῦ βωμοῦ τῆς ἐκκλησίας τοῦ Λίντενχαρτ (κοντὰ στὴν 
Mnatodvt ), ἀφοῦ μάλιστα ἡ χρονολογία (1503, ἐπιβεβαιωμένη 
καὶ στὰ γλυπτὰ τμήματα τῆς εἰκόνας) μπορεῖ νὰ μὴν ἀναφέρεται 
καὶ στοὺς τρεῖς πίνακες, ποὺ % κακὴ κατάσταση διατήρησής τους 
κάνει ἀκόμα πιὸ δύσκολη κάθε ἀξιολόγηση. Ildvrws, χωρὶς ἀμφι- 
ῥολία, ὁ Γκρύνεβαλντ ἦταν 6 δημιουργὸς τοῦ πίνακα Ὁ Χριστὸς 
προπηλακιζόμενος, ποὺ φυλάσσεται στὴν []αλαιὰ [Πινακοθήκη τοῦ 
Mováxov καὶ ποὺ χρονολογεῖται μάλλον στὰ 1504 - 1505 παρὰ 
στὰ 1508. δ τὴν πρώτη περίοδο τῆς καλλιτεχνικῆς tov δραστηριό- 
τητας ἀνήκουν ἡ Σταύρωση τοῦ Μουσείου Τέχνης τῆς Βασιλείας 
καὶ ἡ Σταύρωση τῆς ᾿Εθνικῆς [Πινακοθήκης τῆς Οὐάσιγκτον. 

Γκρύνεβαλντ φιλοτεχνεῖ τοὺς Αγίους Λαυ-‏ 6 1511 - 1509 ن2 
ρέντιο καὶ Κυριακὸ τοῦ ᾿[νστιτούτου Σταῖντελ τῆς Φραγκφούρτης,‏ 
τοὺς δυὸ πίνακες μὲ τὴν “Ayia Ἐλισάβετ καὶ μιὰ Μάρτυρα τῆς‏ 

συλλογῆς τῶν πριγκίπων Φύρστενμπεργκ, καθὼς καὶ τμήματα τῆς 


εἰκόνας βωμοῦ γιὰ τὴν ἐκκλησία τῶν Λομινικανῶν στὴ Φραγκφούρ- 
Tn ποὺ τοῦ εἶχε παραγγείλει ὁ Γιάκομπ Χέλλερ᾽ γιὰ τὴν ἴδια εἰκό- 
να εἶχε ζωγραφίσει ὁ Ντύρερ (1509) τὸ μεσαῖο τμῆμα μὲ τὴν 
᾿Ανάληψη τῆς Παναγίας, ποὺ ἔχει χαθῆ. "Εχουν χαθῆ ἐπίσης μιὰ 
Μεταμόρφωση τοῦ I κρύνεβαλντ ποὺ προοριζόταν γιὰ τὴν ἐκκλη- 
σία τῶν Δομινικανῶν στὴ Φραγκφούρτη καὶ τρεῖς Εἰκόνες Βωμῶν 
γιὰ τὸν καθεδρικὸ ναὸ τῆς Mayevtias. Τὸ περίφημο ἀριστούργη- 
ua τοῦ ᾖπρύνεβαλντ, τὸ Πολύπτυχο τοῦ "Ifevyaiu, σήµερα στὸ 
Movoeio Οὐντερλίντεν τοῦ ΙΚολμὰρ (Αλσατία), ἔγινε κατὰ πάσα 
πιθανότητα ἀνάμεσα ota 1512 καὶ 1515. Στὴν ἑπόμενη περίοδο 
χρονολογεῖται ἡ Θεμελίωση τῆς Σάντα Μαρία Ματζόρε, σήµερα 
στὸ Μουσεῖο τῶν Αὐγουστίνων τοῦ Φράιμπουργκ, ποὺ 0 
ἀποτελοῦσε τμῆμα τῆς Εἰκόνας Βωμοῦ τῆς Παναγίας τῶν Χιο- 
νιῶν. "A εἰκόνα αὐτὴ πιθανὸν νὰ ζωγραφίστηκε ἀνάμεσα στὰ 
1515 καὶ ἴσως σ᾽ αὐτὴν νὰ ἀνῆκε ἀρχικὰ καὶ ἡ Παναγία τοῦ 
Atovnnay. “Ano τὴ μοναστηριακὴ ἐκκλησία τῆς Χάλλε πρὀέρχε- 
ται ὁ πίνακας μὲ τοὺς "Αγίους Ἔρασμο καὶ Μαυρίκιο (ἀνάμεσα 
στὰ 1521 καὶ 1524), σήμερα στὴν []αλαιὰ Πινακοθήκη τοῦ Mo- 
νάχου' ἀπὸ τὸ Τάουμπερμπισοφσχάιμ ( Tauberbischofsheim) προέρ- 
χονται τὸ ἀντίγραφο τοῦ ἔργου ‘O Χριστὸς πέφτει κάτω ἀπὸ τὸ 
βάρος τοῦ Σταυροῦ καὶ ἡ Σταύρωση, ποὺ χρονολογοῦνται γύρω 
στὰ 1523 - 1524 καὶ βρίσκονται στὴν Κρατικὴ Αἴθουσα Τέχνης 
τῆς Ιαρλσρούης. "O Θρῆνος τῆς μοναστηριακῆς ἐκκλησίας τοῦ 
᾿Ασάφφενμπουργκ, τέλος, πρέπει νὰ ζωγραφίστηκε τὸ 1525 καὶ 
εἶναι τὸ τελευταῖο ἀπὸ τὰ ἔργα τοῦ Γκρύνεβαλντ ποὺ ἔχουν σωθῆ. 


'Ὑστερογοτθικὸς ρυθμὸς καὶ 1 


σὲ πιὰ ἀπὸ τὶς πιὸ δραματικὲς ἑρπηνεῖες 


thc θρησκευτικῆς τέχνης 


ΤΕΧΝΗ τοῦ Γκρύνεβαλντ εἶναι δημιούργημα μιᾶς ἐξαιρε- 
Η τικῆς καλλιτεχνικῆς ἰδιοσυγκρασίας καὶ μιᾶς ξεχωριστῆς 
ἱστορικῆς στιγμῆς. Ὅπως καὶ 6 Ντύρερ, 6 «Μάιστερ» Matic 
Νίτχαρτ βρέθηκε νὰ ἀγωνίζεται ἀνάμεσα στὶς ἐπιταγὲς μιᾶς μα- 
κρόχρονης παράδοσης καὶ τὶς ἀπαιτήσεις τῶν καινούριων ἀντι. 
λήψεων: μόνο μιὰ ἰδιοφυΐα μποροῦσε νὰ τὶς ἑνώση σὲ μιὰ κοινὴ 
ἀπάντηση. Evo κατέρρεαν οἱ μεσαιωνικὲς δομὲς καὶ ὠρίμαζε 
ἣ θρησκευτικὴ ἀνησυχία, ἐνῶ ἡ πολιτικὴ σύγχυση διασποῦσε 
τὴν ἑνότητα τῆς αὐτοκρατορίας καὶ οἱ τελευταῖες ἐκφράσεις 
ἑνὸς ὄψιμου γοτθικοῦ ρυθμοῦ γίνονταν ὅλο καὶ πιὸ σπάνιες, 
ἐνῶ τὰ καινούρια προβλήματα τῆς τέχνης ἔβρισκαν λύσεις τό- 
co σημαντικὲς ὅσο καὶ ἀντιφατικές, 6 Γκρύνεβαλντ ἐκφραζόταν 
μὲ ἕναν τρόπο πολὺ προσωπικὸ καὶ μὲ μιὰ δύναμη κυριαρχική. 
Ολόκληρο τὸ ἔργο τοῦ καλλιτέχνη εἶναι φορτισμένο μὲ φο- 
βερὴ ρώμη: σ᾽ αὐτὸ τόσο ἡ ἄβυσσος τοῦ πόνου ὅσο καὶ ἡ ἔκστα- 
ση τῆς χαρᾶς μαρτυροῦν τὸ βάθος τοῦ θρησκευτικοῦ συναισθή- 
ματος, μὲ μιὰ ἔνταση ποὺ δὲ φαίνεται νὰ ὑπάρχη τὸ ὅμοιό της 
σ᾽ ὁλόκληρη τὴν ἱστορία τῆς τέχνης. 
᾽Αντίθετα ἀπὸ τοὺς περισσότερους σύγχρονούς του καλλιτέ- 
χνες, ὃ Γκρύνεβαλντ δὲν ὀποδίδει στὸ σχέδιο πρωταρχικὴ ON- 
μασία: γι αὐτὸν τὸ κύριο ἐκφραστικὸ μέσο εἶναι τὸ χρῶμα. 
Στὴν πραγματικότητα, δὲν μπορεῖ κανεὶς νὰ τοῦ ἀποδώση μὲ 
ἀπόλυτη βεβαιότητα κανένα ἀπὸ τὰ χαρακτικὰ ποὺ σώζονται: 
ἀκόμα καὶ κάποια σχέδιά του ποὺ ὑπάρχουν σήμερα εἶναι, μὲ 
λίγες ἐξαιρέσεις, προπαρασκευαστικὲς σπουδὲς γιὰ πίνακες. 
Ὁ Γκρύνεβαλντ φαίνεται ὅτι κρατήθηκε πάντα στὸ περιθώριο 


τῆς αἰσθητικῆς θεωρίας ποὺ δεσπόζει στὸν Ντύρερ μὲ ἕναν ἐν- 
τελῶς ἰδιαίτερο τόνο. Μακριὰ ἀπὸ τὸ νὰ μείνη ξένος στὸν κόσμο 
τῆς ᾿Αναγέννησης καὶ στὰ προβλήματα ποὺ ἔθετε (ἄλλωστε μιὰ 
τέτοια στάση θὰ ἦταν ἀδύνατη στὴν ἐποχή του), 6 Γκρύνεβαλντ 
υἱοθέτησε τὶς καινούριες ἐπιταγές, μόνο ποὺ τοὺς ἔδωσε ἕνα 
ὕφος πολὺ προσωπικό, ἀγρυπνώντας πάνω στὴν αὐστηρὴ ἐκ- 
λογὴ τῆς φόρμας καὶ τὴν ἔκφρασή της μ᾽ ἕναν πλούσιο καὶ ᾱ- 
πόλυτα προσωπικὸ τρόπο. 


ΚΑΛΛΙΤΕΧΝΙΚΗ διαμόρφωση τοῦ Γκρύνεβαλντ παραμένει 

ἀρκετὰ σκοτεινή. Οἱ κριτικοὶ προσπάθησαν, μέσα ἀπὸ 
τὰ πρῶτα ἔργα τοῦ καλλιτέχνη, νὰ βροῦν σχέσεις μὲ τὴ Spaotn- 
ριότητα ἄλλων ζωγράφων ἢ ἐργαστηρίων τῆς ἐποχῆς του. Δια- 
κινδύνευσαν ἀκόμα, χωρὶς ὅμως σπουδαῖα ἀποτελέσματα, νὰ τοῦ 
ἀποδώσουν καὶ μερικὰ ἄλλα ἔργα. Πραγματικὰ οἱ σχέσεις τοῦ 
Γκρύνεβαλντ μὲ τὴ γερμανικὴ παράδοση εἶναι πολυποίκιλες 
καὶ πολυσύνθετες. Ὅπως κι ἂν ἔχη τὸ πράγμα, τὰ κοινὰ σημεῖα 
του μὲ τὸν Χὰνς Χόλμπαϊν τὸν Πρεσβύτερο εἶναι ἀναμφισβήτη- 
τα καὶ ἰδιαίτερα σηµαντικά. “H ἐπίδραση τοῦ Χόλμπαϊν ἐκφρά- 
ζεται τόσο στὴ χρησιμοποίηση τοῦ χρώματος ὅσο καὶ στὴ φόρ- 
μα καὶ εἶναι ὁλοφάνερη στὸν /Ιροπηλακιξόμενο Χριστὸ τοῦ 
Μονάχου. 

Αὐτὸ τὸ ἔργο εἶναι χαρακτηριστικὸ τῆς νεανικῆς περιόδου 
τοῦ Γκρύνεβαλντ, μὲ τὴν παραφορτωμένη Tov σύνθεση, τὴ θυελ- 
λώδη του κίνηση καὶ τὴ σκληρότητα τῶν χρωμάτων του. Ὥσ- 
τόσο αὐτὴ ἢ σκηνὴ τοῦ Θείου Πάθους ἔχει μιὰ δραματικὴ δύ- 

van καὶ μιὰ ἐκφραστικὴ ἔνταση ποὺ προαναγγέλλουν τὰ µετα- 
γενέστερα ἔργα. 

Τὸ ἐπεισόδιο τοῦ [Προπηλακιζόμενου Χριστοῦ τὸ χρησιµο- 
ποίησε γιὰ νὰ εἰκονογραφήση τὸν ἀνταγωνισμὸ τῶν δύο βασι- 
κῶν ἀρχῶν, τοῦ καλοῦ καὶ τοῦ κακοῦ, ἀνταγωνισμὸ ὅπου ἢ 
κτηνωδία καὶ 6 κυνισμὸς βρίσκουν τὸ ἀντίβαρό τους στὴν καρ- 
τερικὴ ταπεινοφροσύνη τοῦ Λυτρωτῆ, ἐνῶ οἱ ἄγριες στάσεις 
τῶν διωκτῶν ἔρχονται σὲ ἀντίθεση μὲ τὴν πλήρη ἐξάντληση τοῦ 
βασανισμένου θύματος. 

Ἢ Σταύρωση τῆς Βασιλείας μαρτυρεῖ κι αὐτὴ μιὰ βαθιὰ πείρα 
τῆς ἀνθρώπινης ἀθλιότητας. Ἐδῶ τὸ Θεῖο Πάθος ἀπεικονίζε- 
ται μὲ ἕνα ρεαλισμὸ ποὺ ἀναστατώνει. Τὸ σῶμα τοῦ Eotavpa- 
μένου, παραμορφωμένο καὶ γεμάτο πληγές, ὀρθώνεται πρὸς τὸ 
σκοτεινὸ οὐρανὸ σὰν τὸ ἴδιο τὸ μνημεῖο τῆς ἀνθρώπινης ἀδυ- 
ναμίας. Τὰ πρόσωπα — ὅπως καὶ Ol στάσεις --- τῶν μορφῶν ποὺ 
εἶναι μαζεμένες κάτω ἀπὸ τὸ Σταυρὸ καθρεφτίζουν τὸν τρόμο, 
τὴν ἀπελπισία καὶ τὸν πόνο, ταυτόχρονα ὅμως καὶ τὴ βιωμένη 
ἐμπειρία τοῦ ὑπερφυσικοῦ, ὅπως μαρτυροῦν ἢ κίνηση τοῦ ἕκα- 
τόνταρχου καὶ ἢ ἐπιγραφή, στὰ λατινικά, «᾿Αληθῶς Θεοῦ υἱὸς 
ἦν οὗτος». Ἡ μορφὴ καὶ τὸ χρῶμα ἐδῶ εἶναι ἐντελῶς ὑποτα- 
γμένα στὸ ἰδιοφυὲς παιχνίδι τῶν βίαιων ἀντιθέσεων ὅπου ἐπι- 
βάλλεται, μὲ ὅλη τὴν ἐκφραστική της δύναμη, ἢ καταθλιπτικὴ 
παρουσία τῆς ὀδύνης. 

Κίνηση καὶ ἀκαμψία, λάμψη καὶ ἀδιαφάνεια ἀντιπαραθέ- 
τονται μὲ βιαιότητα. Ἢ ἄκαμπτη ὀδύνη τῆς Παρθένου ἔρχε- 
ται σὲ ἀντίθεση μὲ τὴν ἐλεύθερη καὶ αὐθόρμητη κίνηση τοῦ 
᾿Αποστόλου, A μεταλλικὴ ἀκαμψία τῆς πανοπλίας κάνει ἀκόμα 
πιὸ συγκινητικὸ τὸ συσπασμένο καὶ βασανισμένο σῶμα τοῦ Ἔ- 
σταυρωμένου. Τόνοι σκληροὶ καὶ κρύοι ἀναδεικνύουν τὰ PWTEL- 
νὰ χρώματα, ὅπως τὸ κόκκινο στὸ μανδύα τοῦ ᾿Αγίου Ἰωάννη καὶ 


τὴ μακάβρια φωτεινότητα τῆς πληγιασμένης σάρκας σὲ ἀντί- 
θεση μὲ τὸ ζοφερὸ σκοτάδι τοῦ στερεώματος. Ἡ ἴδια A τοποθέ- 
THON τῶν προσώπων σ᾽ ἕνα μόνο πλάνο, ὃ τρόπος ποὺ ἢ σκηνὴ 
ἰσορροπεῖ, δίνουν στὸ μακρινὸ τοπίο τὸ χαρακτῆρα ἑνὸς θεα- 
τρικοῦ σκηνικοῦ’ τονίζεται βέβαια ἔτσι A διαλεκτικὴ αἴσθηση 
καὶ ἢ δραματικὴ ἔνταση, ὑπογραμμίζονται ὅμως συνάμα καὶ τὰ 
ὅρια τῶν καθαρὰ παραστατικῶν δυνατοτήτων τοῦ καλλιτέχνη. 
Αὐτοὶ ot ἀντίθετοι πόλοι δὲν ἐπιτρέπουν ἀκόμα νὰ δημιουρ- 
γηθῆ στὸν πίνακα ἐκείνη ἢ ἐσωτερικὴ δύναμη ποὺ θὰ ἔδινε 
οὐσιαστικὴ ἑνότητα στὴ σύνθεση. “Ὡστόσο τὸ χρῶμα καὶ ἡ 
φόρμα ἔχουν ἤδη παρασυρθῆ σὲ μιὰ παθιασμένη κίνηση ὅπου 
y αἰσθητικὴ πραγματικότητα καὶ y οὐσία τῆς ἔκφρασης ἔχουν 
δεθῆ μὲ ἐκπληκτικὴ ἀμεσότητα καὶ δύναμη. 

"Av, ἀργότερα, ξαναβρίσκη κανεὶς στὴ Σταύρωση τῆς Οὐάσι- 
YKTOV μὲ πιὸ ἔντονο τρόπο τὶς λύσεις ποὺ ἔδινε κιόλας ὁ πίνακας 
τῆς Βασιλείας, στὴν Μἰκόνα Βωμοῦ τοῦ Χέλλερ ἢ τέχνη τοῦ Γκρύ- 
νεβαλντ ἐμφανίζεται ἀνανεωμένη. Οἱ συνθέσεις σὲ γκρίζο δὲ 
δίνουν μόνο τὴν ἀπόδειξη μιᾶς ἀπόλυτης κυριαρχίας στὸν τρόπο 
ποὺ μεταχειρίζεται τὶς φόρμες καὶ διαφοροποιεῖ τοὺς τόνους: 
ἀποκαλύπτουν καὶ μιὰ ἰδιαίτερη εὐαισθησία ποὺ χάρη σ᾽ αὐτὴν 
τὸ πρόβλημα τῆς στέρεης ὕπαρξης τῶν σωμάτων μέσα στὸ χῶρο 
βρίσκει τὴ λύση του μὲ τοὺς συνδυασμοὺς σκιᾶς καὶ φωτός. 
Ἔτσι ἡ κίνηση τῶν προσώπων, A κομψότητα τῶν πτυχῶν, N 
ζωντάνια τῆς φωτοσκίασης πραγματοποιοῦν μιὰ ἀπὸ τὶς πιὸ 
ἁρμονικὲς συμφωνίες, ἐνῶ ἡ εὐαίσθητη κλίμακα τῶν γκρίζων 
φτάνει σχεδὸν τὴν ποικιλία μιᾶς ἀληθινῆς πολυχρωμίας. Ξανα- 
βρίσκει κανεὶς σ᾽ αὐτὸ τὸ ἔργο τὰ χαρακτηριστικὰ μιᾶς συγκεκρι- 
μένης φαντασίας, γνώρισμα τῆς μεταβατικῆς περιόδου ἀπὸ τὸ 
γοτθικὸ ρυθμὸ στὸ μπαρόκ, καθὼς καὶ τὴ φροντίδα γιὰ πιστὴ 
ἀπόδοση τῆς μορφῆς τοῦ σώματος, ποὺ εἶναι ἰδιαίτερο yapa- 
κτηριστικὸ τῆς ᾿Αναγέννησης. Μπορεῖ 6 Γκρύνεβαλντ νὰ ἀφέ- 
θηκε κατὰ κάποιο τρόπο νὰ ἐπηρεαστῆ ἀπὸ τὸν Ντύρερ (δημι- 
ουργὸ τοῦ κεντρικοῦ τμήματος τῆς Kixovas Ρωμοῦ τοῦ Χέλλερ). 
Ὅμος τὸ ἔργο τοῦ ζωγράφου παραμένει ἐπιβλητικὸ μὲ τὴν πρω- 
τοτυπία του, τὴ ζωντάνια του, τὶς μεγάλες εἰκαστικὲς ἀρετές του. 


O ΛΟΥΣ τοὺς πίνακες ποὺ ἀναφέραμε παραπάνω, παρ ۸ 
τὴ μεγάλη σημασία τους, τοὺς ξεπερνᾶ ἕνα ἀριστούργη- 
μα ποὺ εἶναι συγχρόνως μιὰ ἀπὸ τὶς κορυφαῖες στιγμὲς τῆς εὐ- 
ρωπαϊκῆς ζωγραφικῆς καὶ μιὰ ἀπὸ τὶς πιὸ ὑπέροχες ὁμολογίες 
πίστεως στὸ Χριστό: τὸ //ολύπτυχο τοῦ "|Ιζενχαϊμ. Γιὰ νὰ κατα- 
λάβουμε καλύτερα τὴ δομὴ αὐτοῦ τοῦ ἔργου, εἶναι ἀπαραίτητο 
νὰ ἀναφερθοῦμε στὶς ἱστορικὲς συνθῆκες. Στὸ χωριὸ Ἰζενχαϊμ 
(} ἼἸσσενχαϊμ) τῆς ᾿Αλσατίας ὑπῆρχε Eva ἀπὸ τὰ μοναστήρια 
τοῦ Τάγματος τοῦ “Αγίου ᾽Αντωνίου, ποὺ ἦταν τὸ ἴδιο φημισμέ- 
να τότε σὰ νοσοκομεῖα ὅσο καὶ σὰν πνευματικὰ κέντρα. Αὐτὸ 
τὸ μοναστήρι γνώρισε μεγάλες δόξες τὴν ἐποχὴ ποὺ ἦταν ἡγού- 
μενοί του πρῶτα ὃ Zav vt ᾿Ὀρλιάκ, ποὺ καταγόταν ἀπὸ τὴ La- 
Boia, καὶ μετὰ ὁ Σικελὸς Γκουΐντο Γκουέρσι. Στὴν περίοδο τῆς 
ἡγουμενίας τοῦ τελευταίου δημιουργήθηκε τὸ //ολύπτυχο τοῦ "I- 
Cevyaiu χάρη στὴν πρωτοβουλία τοῦ ἀρχηγοῦ τοῦ Τάγματος 
Γκοσσουὲν vt’ Ὀρσουά, ποὺ ἔμενε τότε κοντὰ στὴ Φραγκφούρ- 
τη. Τὸ ἔργο ἔχει σήμερα πολὺ διαφορετικὴ ὄψη ἀπὸ τὴν ἀρχική 
του, γιατὶ τὸ ἐπάνω μέρος του καταστράφηκε στὴ Γαλλικὴ 
᾿Επανάσταση. Εὐτυχῶς κατόρθωσαν νὰ σώσουν τοὺς πίνακες 
καὶ τὰ γλυπτὰ τοῦ σκευοφυλακίου, τῶν φύλλων καὶ τῆς πρε- 
ντέλας, ποὺ σήμερα βρίσκονται στὸ Κολμάρ. 

Τὸ //Ιολύπτυχο τοῦ "Ιζενχαϊμ εἶναι ἀντιπροσωπευτικὸ τοῦ τύ- 
που τῶν πολυπτύχων γιὰ ΄Άγιες Τράπεζες μὲ κινητὰ φύλλα ποὺ 
συνηθίζονταν πολὺ στὴ Γερμανία στὸ τέλος τῆς γοτθικῆς ἐπο- 
χῆς. Τὰ διάφορα φύλλα εἶναι συναρµολογηµένα μεταξύ τους 
μὲ τέτοιο τρόπο ποὺ νὰ δείχνουν, ἀνάλογα μὲ τὸ ἂν εἶναι κλει- 
στὰ ἢ ἀνοιχτά, σκηνὲς σχετικὲς μὲ τὶς διάφορες γιορτὲς καὶ τὶς 
λειτουργικὲς ἀπαιτήσεις. Τὸ σκευοφυλάκιο, στὴ μέση, ποὺ ἀπο- 


τελεῖται ἀπὸ ἕνα κεντρικὸ χώρισµα καὶ δυὸ πλάγια ۵ 
πιὸ κοντὰ καὶ. πιὸ στενά, περιέχει τρία ἀγάλματα: τὸν “Αγιο 


᾿Αντώνιο, τὸν “Αγιο Αὐγουστίνο καὶ τὸν “Αγιο “Ιερώνυμο, ἔρ-. 


γα τοῦ Νικόλαου Χαγκενάουερ, ἀπὸ τὸ Στρασβοῦργο, χρονο- 
λογημένα στὸ 1505. Στὸν ἴδιο γλύπτη θὰ πρέπη νὰ ἀποδο- 
θοῦν καὶ οἱ μορφὲς τοῦ Χριστοῦ καὶ τῶν δώδεκα ” Αποστόλων 
στὰ τοξωτὰ χωρίσματα πίσω ἀπὸ τὴν πρεντέλα. Απὸ τὰ τρία 
ζεύγη φύλλων ποὺ ἔχει τὸ πολύπτυχο, τὸ ἕνα εἶναι σταθερό. 
Τὰ δυὸ ἄλλα ζεύγη σχηματίζουν, ὅταν εἶναι κλειστά, ἀπὸ μιὰ 
μεγάλη ἐπιφάνεια ποὺ ἐφαρμόζει ἀκριβῶς στὸ τμῆμα μὲ τὰ 
γλυπτά. Στὰ φύλλα εἶναι ζωγραφισμένοι οἱ πίνακες τοῦ 1 κρύ- 
νεβαλντ. Ὅταν τὰ δυὸ ἐξωτερικὰ κινητὰ φύλλα εἶναι κλειστά, 
στὰ μάτια τοῦ θεατῆ ἐμφανίζεται ἡ Σταύρωση καὶ σὲ καθένα 
ἀπὸ τὰ σταθερὰ φύλλα ἢ εἰκόνα ἑνὸς μόνου ἁγίου. Πάνω στὰ 
φύλλα τῆς πρεντέλας ὑπάρχει μιὰ σκηνὴ Θρήνου ποὺ συνδέε- 
ται μὲ τὴ Σταύρωση. Σ αὐτὴ τὴ δταύρωση βλέπει κανείς, KOV- 
τὰ στὴ βάση τοῦ Σταυροῦ, τὴν Παναγία, τὴ Μαρία τὴ Μαγδα- 
ληνή, τὸν "Αγιο Ἰωάννη τὸν Εὐαγγελιστὴ καὶ τὸν “Αγιο Ἰωάννη 
τὸ Βαπτιστή. Στὰ σταθερὰ φύλλα εἶναι ζωγραφισμένοι 6 “Αγιος 
°` Αντώνιος καὶ ὃ "Ayıos Σεβαστιανός. Αὐτὲς οἱ γεμάτες πόνο εἰ- 
κόνες ξεχνιοῦνται ὅταν ἀνοίγουν τὰ δυὸ φύλλα (ποὺ κλειστὰ 
παρουσιάζουν τὴ σκηνὴ τῆς Σταύρωσης) καὶ στὴ θέση τους ἀπο- 
καλύπτεται ἕνας καινούριος κόσμος, ἕνας κόσμος χαρᾶς, ἔκ- 
στασης καὶ φωτός. ᾿Αριστερὰ ἐμφανίζεται 6 Κὀαγγελισμός: 
δεξιὰ ἡ Ανάσταση: στὸ μεσαῖο τμῆμα, πάνω στὴν ἐπιφάνεια ποὺ 
σχηματίζουν τὰ δυὸ ἐσωτερικὰ φύλλα κλειστά, ἢ ᾿νσάρκωση 
τοῦ Χριστοῦ. 

Τὰ δυὸ ἐσωτερικὰ φύλλα, ὅταν ἀνοίγουν, ἀποκαλύπτουν τὰ 
γλυπτά, ἐνῶ ἐπάνω τους παρουσιάζονται δυὸ ἐπεισόδια γεμάτα 
συμβολισμό: ἢ Συνάντηση τῶν ἐρημιτῶν "Αγίου ᾿ Αντωνίου καὶ 
“Αγίου Παύλου καὶ ot ΓΠειρασμοὶ τοῦ “Αγίου Αντωνίου. Αὐτὴ 
ἢ ἐπιλογὴ τῶν θεμάτων βάζει τὸ θεατὴ κατὰ μέτωπο μὲ τὶς Pa- 


σικὲς ἀλήθειες τῆς πίστης. 


Ε ΝΑ ΤΕΤΟΙΟ εἰκονογραφικὸ πρόγραμμα, ἐκφρασμένο σὲ μιὰ 
εἰκαστικὴ γλώσσα ποὺ ἡ σταθερότητά της δὲν ἐπιδέχεται 
καμιὰ ἀβεβαιότητα ἢ ἀμφιβολία, ἀποδεικνύει μιὰ ἀπόλυτη KU- 
ριαρχία ὅπου συγχωνεύονται, γιὰ χάρη τοῦ συνόλου, τὰ EKPPA- 
στικὰ μέσα καὶ τῆς φόρμας καὶ τοῦ χρώματος. Μόνο ἕνας Ca- 
γράφος τῆς ἀξίας τοῦ Γκρύνεβαλντ μποροῦσε νὰ ἐπιτύχη νὰ 
πλουτίση αὐτὰ τὰ πολυσύνθετα θέματα μὲ στοιχεῖα παρμένα 
ἀπὸ τὴν ἴδια τὴ Con, ὑποτάσσοντάς τα συγχρόνως στοὺς νόμους 
μιᾶς ἀνώτερης καλλιτεχνικῆς ἑνότητας. 

Μιὰ σύγκριση τῆς Σταύρωσης τοῦ Ἴζενχαϊμ μὲ τὸ ὁμώνυμο 
ἔργο τῆς Βασιλείας δείχνει πόσο ἡ τέχνη τοῦ Γκρύνεβαλντ 
ὠρίμασε o” αὐτὰ τὰ λίγα χρόνια: ἡ σύνθεση ἔχει γίνει πιὸ ἐλεύ- 
θερη, πιὸ ξεκάθαρη, ἡ ἑρμηνεία τῶν διαφόρων μορφῶν τῆς φύ- 
σης εἶναι πιὸ τολμηρή. Στὸ κέντρο τοῦ πίνακα ὀρθώνεται τὸ 
δυνατὸ σῶμα τοῦ Χριστοῦ μὲ τὰ τρομακτικὰ σημάδια τοῦ μαρ- 
τυρίου. Αριστερά, 6 ᾿Απόστολος Ἰωάννης συγκρατεῖ τὴν Ilava- 
yia ποὺ λιποθυμᾶ, ἐνῶ y Μαρία ἡ Μαγδαληνὴ γονατίζει μὲ 
συσπασμένα τὰ χέρια σὲ μιὰ κίνηση ἀπελπισίας καὶ ἱκεσίας. 
Δεξιά, τὸ σύμπλεγμα ποὺ σχηματίζουν 6 "Άγιος Ἰωάννης ὁ 
Βαπτιστὴς μὲ τὸν Αμνό τὸ Σταυρὸ καὶ τὸ Δισκοπότηρο ἀπο- 
δεσμεύει τὸ γεγονὸς ἀπὸ τὴν καθαρὰ ἱστορική του σημασία 
γιὰ νὰ ἀνυψώση, πέρα ἀπὸ τὸ χρόνο τὸ μυστήριο τῆς θυσίας 
τοῦ Χριστοῦ. Ἡ μνημειακὴ ἀντίληψη τοῦ συνόλου ἔρχεται σὲ 
τέλεια συμφωνία μὲ τὴν ἐκφραστικὴ ἔνταση τῆς κάθε λεπτο- 
μέρειας. Τὰ σκληρυμένα καὶ συσπασμένα σώματα τῶν ἁγίων 
γυναικῶν, ἢ ἀγαλμάτινη στερεότητα τοῦ “Αγίου Ἰωάννη τοῦ 
Βαπτιστῆ, ἡ ἀξιολύπητη κατάσταση τοῦ Χριστοῦ, τὰ ὀδυνηρὰ 
συσπασμένα στὸν ἀγώνα μὲ τὸ θάνατο χέρια Του, f τόσο ἐκ- 
φραστικὴ τῆς ἀγωνίας Του σύσπαση τῶν δακτύλων, 1 σημασία 
τῶν ἐνδυμάτων καὶ ἡ γύμνια τοῦ τοπίου: ὅλα αὐτά, καὶ ἰδιαίτερα 


3 
1 -"H ‘Ayia Awoodea, Βερολίνο, Ντάλεμ, Κρατικὸ Μουσεῖο, Tuna Xapa- 
κτικῶν. 


2 - Κεφάλι παιδιοῦ ποὺ κλαίει, Βερολίνο, Ντάλεμ, Κρατικὸ Μουσεῖο, Τμῆ- 
μα Χαρακτικῶν. 


3 - Σπουδὴ γυναικείου κεφαλιοῦ, Βερολίνο, Ντάλεμ, Κρατικὸ Μουσεῖο, Τμῆ- 
μα Χαρακτικῶν. 

4 - ΠΠΙολύπτυχο τοῦ "Ιζενχαϊμ, Κολμάρ, Μουσεῖο Οὐντερλίντεν: a’. Πρώτη 
ὄψη, τὸ πολύπτυχο κλειστό: μεσαῖο τμῆμα: “H Σταύρωση: ἀριστερὸ (στα- 
θερὸ) φύλλο: Ο Άγιος ᾽ Αντώνιος: δεξὶ (σταθερὸ) φύλλο: O Αγιος Le-~ 
βαστιανός' πρεντέλα: Ὁ ᾿ Επιτάφιος Θρῆνος. β΄. Δεύτερη ὄψη, τὸ πολύ- 
πτυχο μὲ ἀνοιχτὰ τὰ ἐξωτερικὰ κινητὰ φύλλα: μεσαῖο τμῆμα: “H ᾿ Evodo- 
xwon τοῦ Χριστοῦ: ἀριστερὸ φύλλο: ‘O Εὐαγγελισμός: δεξὶ φύλλο: "A 
᾿Ανάσταση τοῦ Χριστοῦ. γ΄. Τρίτη ὄψη, τὸ πολύπτυχο μὲ ἀνοιχτὰ τὰ ἐσω- 
τερικὰ κινητὰ φύλλα: στὸ μεσαῖο τμῆμα: τὰ ἀγάλματα τοῦ Νικόλαου 
Χαγκενάουερ' στὸ κεντρικὸ χώρισμα: Ὁ “Αγιος ᾽ Αντώνιος: στὸ ἀριστε- 
po χώρισμα: O “Αγιος Αὐγουστίνος' στὸ δεξὶ χώρισμα: “O Αγιος “[Ιερώ- 
νυμος’ ἀριστερὸ φύλλο: “ΠΗ συνάντηση τῶν ἐρημιτῶν Αγίου ° Αντωνίου 
καὶ Αγίου Ilavlov: δεξὶ φύλλο: Οἱ πειρασμοὶ τοῦ “Αγίου Αντωνίου᾽ στὰ 
τοξωτὰ χωρίσματα τῆς πρεντέλας: ° O Χριστὸς καὶ οἱ δώδεκα ᾽ Απόστολοι, 
γλυπτὰ τοῦ Νικόλαου Χαγκενάουερ. 


ἡ δύναμη τοῦ χρώματος, μετέχουν στὸ θρησκευτικὸ δράμα 
ποὺ ζωντανεύει τὸ σύνολο. Στὸ σκοτεινὸ φόντο, σὲ ἀντίθεση μὲ 
τὴ μακάβρια τονικότητα τοῦ πελιδνοῦ σώματος τοῦ Χριστοῦ, 
τὰ κόκκινα καὶ τὰ λευκὰ φτάνουν σὲ μιὰ φωτεινὴ ἔνταση μὲ 
συναρπαστικὸ ἀποτέλεσμα. Στὸν ᾿Επιτάφιο Θρῇῆνο τῆς πρε- 
ντέλας, ὃ δραματικὸς τόνος, ποὺ ἤδη παρατηρῆσαμε στὴ ὀταύ- 
owon, γίνεται βαρύτατο πένθος, ἐνῶ οἱ Αγιοι, ἱστορημένοι 
στὰ πλάγια σταθερὰ φύλλα, πλαισιώνουν αὐτὸ το ἐπεισό- 
διο τοῦ Θείου Πάθους σὰ θαυματουργοὶ φύλακες, μακριὰ ἀπὸ 
κάθε γήινη συνάφεια. Τὸ πολύπτυχο ἔχει καὶ μιὰ ἄλλη παρά- 
σταση μὲ τὴν ᾿Βνσάρκωση τοῦ Χριστοῦ. Αὐτη ἢ σύνθεση εἶναι 
μάλλον δύσκολο νὰ ἑρμηνευτῆ: διάφορα στοιχεῖα καὶ εἰκονο- 
γραφικὲς παραδόσεις ἑνώνονται ἐδῶ γιὰ νὰ σχηματίσουν ἕνα 
σύνολο διαποτισµένο μὲ μυστικὴ ποίηση. Lt ἀριστερά, κάτω 
ἀπὸ τὸ πρόπυλο ἑνὸς παρεκκλησίου σὲ ρυθμὸ ὑστερογοτθι- 
κὸ καὶ παραφορτωμένο, ἄγγελοι μουσικοὶ ὑμνοῦν τὴν Ilava- 


€ 


via, στεφανωμένη μὲ δόξα: στὰ δεξιά, ἡ Παναγία ἐμφανίζεται 

σ ἕνα τοπίο, χαμογελαστή, κρατώντας τὸ Θεῖο Βρέφος στὰ 
κουρελιασμένα του σπάργανα. Ὁ οὐρανὸς εἶναι γεμάτος ἀγγέ- 
λους (μερικοὶ εἶναι μουσικοὶ) ποὺ ὑμνοῦν τὴ Θεοτόκο. Καὶ ψηλά, 
μέσα σὲ μιὰ ἔκρηξη φωτεινοῦ μεγαλείου, ἐμφανίζεται 6 Θεὸς 
Πατήρ. Θά πρεπε νὰ μελετήση κανεὶς λεπτομερειακἀ ὅλες τὶς 
ἰδέες ποὺ χρησιμοποιοῦνται ἐδῶ γιὰ νὰ ἐκφραστῆ μὲ πληρότητα 
καὶ σὲ ὅλο τὸ βάθος καὶ τὸ μεγαλεῖο του τὸ μυστήριο τῆς Evoáo- 
χωσης. Συγχρόνως ἡ ἐνορχήστρωση τῶν χρωμάτων καὶ τῶν 
μορφῶν, ποὺ συναγωνίζονται μεταξύ τους σὲ πλοῦτο, φτάνει 
σὲ μιὰ σπάνια καὶ ὑπέροχη εὐρύτητα. Ἰδιαίτερα ἡ κλίμακα 
τῶν τόνων ποικίλλει ἀπὸ τὴν πιὸ τρυφερὴ καὶ λεπτὴ ἀπόχρω- 
ση ὣς τὴν πιὸ ἐκθαμβωτικὴ λαμπρότητα, ποὺ πότε μοιάζει νὰ 
διαλύεται στὸ φῶς καὶ πότε ἀνθίζει μὲ τόνους ζωντανοὺς καὶ 
ξεκάθαρους. 


N ΣΤΗ ΣΤΑΥΡΩΣΗ ἐκφράζεται καθαρὰ ἕνας ρεαλισμὸς 

ποὺ φτάνει WS τὸν τρόμο καὶ εἶναι φορτισμένος μὲ ἀποκα- 
λυπτικὸ χαρακτήρα, ἢ ᾿Ενσάρκωση ἀντίθετα ἐμφανίζεται σὰν 
ἕνα ὡραῖο ὅραμα γλυκιᾶς θαλπωρῆς. ᾿Εδῶ ἡ πραγματικότητα 
γίνεται διάφανη γιὰ νὰ δεχτῆ τὸ θαῦμα, χωρὶς νὰ. παύη νὰ ἐκ- 
φράζεται μὲ μεγάλο πλοῦτο τόσο στὴ φόρμα καὶ τὸ χρῶμα ὅσο 
καὶ στὶς πλαστικὲς σχέσεις καὶ στὶς σχέσεις τοῦ χώρου. 

Ἢ ᾿Ενσάρκωση, ποὺ ἔχει τὸν πρόλογό της στὸν Εὐαγγελισμὸ 
τοῦ ἀριστεροῦ φύλλου, συμπληρώνεται μὲ τὴν ᾿Ανάσταση. O 
Εὐαγγελισμὸς γίνεται o ἕνα γοτθικὸ παρεκκλήσι, ποὺ χωρὶς 
ἀμφιβολία ἀναπαριστάνει τὸ ναό, μὲ παραπετάσματα κόκκινα 
καὶ πράσινα. Προφέροντας τὰ ἱερὰ λόγια, 6 ἄγγελος πλησιά- 
ζει τὴν κατάπληκτη καὶ σὰ φοβισμένη Παρθένο. Ἡ *Avdora- 
on δεξιὰ γίνεται µέσα σ᾽ ἕναν ἔναστρο οὐρανό. Οἱ µισοκοι- 
μισμένοι φύλακες συνθλίβονται ἀπὸ τὸ γεγονός. Πάνω ἀπὸ τὸ 
ἀνοιγμένο φέρετρο, κρατώντας ἀκόμα τὴν ἐπαφὴ μὲ τὴ γῆ μὲ 
τὸ κυματιστὸ καὶ πένθιμο σάβανο, ὑψώνεται ὁ Λυτρωτής, πλημ- 
μυρισμένος φῶς, στεφανωμένος μὲ δόξα ποὺ ἀκτινοβολεῖ, ἐλευ- 
θερωμένος ἀπὸ τοὺς νόμους τῆς βαρύτητας. Ἡ ἀντίθεση ἀνά- 
μεσα στὴν ἔναστρη νύχτα καὶ τὸ φωτεινὸ θαῦμα ποὺ πλήττει 
τὶς πανοπλίες τῶν στρατιωτῶν, ἀφήνει νὰ διακρίνουμε τὸ βρα- 
χῶδες τοπίο μὲ τὴ μεγάλη δύναμη ὑποβολῆς. Τὸ χρῶμα παίζει 
τὸ ρόλο τοῦ μεσάζοντα ἀνάμεσα στὸ φῶς καὶ τὶς φόρμες, δίνον- 
τας στὴ σύνθεση δυναμικὸ χαρακτήρα: ἕνα ἔντονο αἴσθημα τοῦ 
χώρου ποὺ αὐξάνει ἐπιτρέπει νὰ διεισδύσουμε ὣς τὴν οὐσία τῶν 
πραγμάτων: μ᾽ αὐτὸ τὸν τρόπο ἐπιβάλλεται τὸ κεφάλι τοῦ Χρι- 
στοῦ, ὡραῖο καὶ μαζὶ ἐξωπραγματικό. 

Στὴν τρίτη καὶ τελευταία ὄψη τοῦ πολύπτυχου ἡ ἔμπνευση 
εἶναι διαφορετική. Ὁ διάκοσμος ἀπεικονίζει, κι ἀπὸ τὶς δυὸ 
πλευρές, ἕνα φανταστικὸ τοπίο. ᾿Αλλά, ἐνῶ στὸ δεξιὸ πίνακα 
βασανίζουν τὸ θεατὴ οἱ πιὸ τρομερὲς παραισθήσεις, στὸν ἀρι- 
στερὸ κυριαρχεῖ μιὰ μαγευτικὴ γαλήνη. Στὴν ξέφρενη καὶ τρε- 
An σύγχυση τῶν Ι/ειρασμῶν τοῦ “Αγίου ᾿ Αντωνίου ἀντιστοιχεῖ 
ἢ ἤρεμη συνάντηση τῶν δύο γέρων ἀσκητῶν: οἱ ἁπαλοὶ τόνοι, 
πράσινοι, καφέ, γαλάζιοι, δίνουν ἕνα χαρακτῆρα λυρικῆς οἱ- 
κειότητας. 


N ΟΜΩΣ τὸ μεγάλο Πολύπτυχο τοῦ "Ιξενχαῖμ ἐπισκίασε 

τὰ ἄλλα ἔργα τοῦ Γκρύνεβαλντ, αὐτὸ δὲν εἶναι λόγος 
γιὰ νὰ μὴν τὰ ἐκτιμήσουμε στὴ σωστή τους ἀξία. Ἢ ΙΙαναγία 
τοῦ Στούππαχ, στὴ Βάδη, πλησιάζει στὴν τεχνοτροπία τὴ Γέν- 
νησή τοῦ Χριστοῦ τοῦ Ἴζενχαϊμ' τὴ χαρακτηρίζει ὅμως μιὰ 
πιὸ γλυκιὰ καὶ πιὸ ἁπαλὴ ἁρμονία καὶ ἕνας πιὸ μεγάλος πλοῦ- 
τος τρυφερῶν διακοσμητικῶν στοιχείων. Ἢ εὐαίσθητη ἰσορ- 
ροπία ἀνάμεσα στὴ φόρμα καὶ τὸ χρῶμα, ἢ σχολαστικὴ περι- 
γραφὴ τῶν λεπτομερειῶν, κάνουν αὐτὴ τὴν ἀπεικόνιση τῆς 
Παναγίας μὲ τὸ Βρέφος, περιτριγυρισμένης ἀπ᾽ ὅλα τὰ σύμ- 
βολά της, μιὰ ἀπὸ τὶς πιὸ συγκινητικὲς μαρτυρίες τοῦ πνεύ- 
ματος τοῦ Γκρύνεβαλντ. 


Ἕνας σημαντικὸς πίνακας, y Θεμελίωση τῆς Σάντα Μαρία 
Ματζόρε, παρουσιάζει μεγάλο ἀφηγηματικὸ πλοῦτο καὶ ἀφθο- 
via περιγραφικῶν στοιχείων, ἀπ᾽ ὅπου πηγάζει, χάρη στὴν εὐ- 
ρύτητα τῆς σύνθεσης καὶ στὴν εἰκαστικὴ λεπτότητα, μιὰ ἀναμ- 
φισβήτητη εὐγένεια. ᾿Εδῶ τὸ αἴσθημα τοῦ χώρου ἐπιβάλλεται, 
ἢ διάταξη τῶν προσώπων καὶ τῶν ἀρχιτεκτονικῶν στοιχείων 
ἀνταποκρίνεται σὲ μιὰ φανερὴ ρυθμικὴ πρόθεση. O μεγαλό- 
πρεπος μανδύας τοῦ πάπα, τοῦ κυριότερου προσώπου, ξεδιπλώ- 
νεται μέσα σὲ μιὰ χαρούμενη ἁρμονία τόνων ποὺ διασπᾶται 
στὸ δεύτερο πλάνο καὶ ἀντανακλᾶται σὲ ἄπειρες λεπτομέρειες 
γιὰ νὰ χαθῆ σιγὰ - σιγὰ στὸ βάθος. 


Ἢ σκηνὴ τῆς Συνάντησης τοῦ Αγίου ᾿Βράσµου καὶ τοῦ “Αγίου 
Μαυρικίου (Μόναχο) ἀποτελεῖ κι αὐτὴ μιὰ ἐξαιρετικὴ μαρτυρία 
γιὰ τὶς πλούσιες χρωματικὲς ἱκανότητες τοῦ Γκρύνεβαλντ. Πά- 
۷۵ σὲ σκοῦρο φόντο ἀναπτύσσεται μιὰ πολύτιμη ἁρμονία xpo- 
μάτων ὅπου ἀξιοποιοῦνται, μὲ πολὺ εὐαίσθητες χρωματικὲς 
διαβαθμίσεις, τὰ κίτρινα, τὰ χρυσά, τὰ γκρίζα καὶ τὰ κόκκινα, 
o ἕνα σβήσιμο πολὺ ἁπαλό. Ὁ ἐπισκοπικὸς μανδύας, ὃ διακο- 
σμημένος μὲ τόση πολυτέλεια, καὶ ἢ λαμπρὴ πανοπλία, ἔχουν 
ζωγραφιστῆ μὲ ἐξαιρετικὸ τρόπο, σὲ ὅλο τὸ πολυσύνθετο τῆς 
ὑλικῆς τους ὑπόστασης. Εἶναι μάλιστα τόσο στενὰ δεμένα μὲ τὸ 
σύνολο τῆς σκηνῆς, ὥστε ἡ ξεχωριστὴ ἀξία τους σὰν ἀντικειμέ- 
νῶν θὰ μποροῦσε κανεὶς νὰ πῆ πὼς σβήνει. ᾿Αποτελοῦν μέρος 
τοῦ ἀναστήματος τῶν δύο ἰσχυρῶν καὶ ἀντίθετων προσωπικοτή- 
τῶν ποὺ ἀποδίδονται μνημειακὰ καὶ συγχρόνως ρεαλιστικά. 


Οἱ φυσιογνωμίες τοῦ ἐπίσκοπου καὶ τοῦ κληρικοῦ ποὺ φαίνε- 
ται πίσω του ἔχουν τὴν καταγωγή τους στὴν ἴδια τὴν ἱστορία 
τῆς γέννησης τοῦ πίνακα: εἶναι προσωπογραφίες. Μὲ τὰ χαρα- 
κτηριστικὰ τοῦ ᾿Αγίου ᾿Εράσμου, 6 ζωγράφος ἀπαθανάτισε τὸν 
καρδινάλιο ᾿Αλβέρτο τοῦ Βρανδεμβούργου. Αὐτὸς παράγγειλε 
στὸν Γκρύνεβαλντ τὸν πίνακα γιὰ τὸ βωμὸ τοῦ “Αγίου Μουρικίου 
στὴ μοναστηριακὴ ἐκκλησία τῆς Χάλλε, ἀφοῦ προηγουμένως, 
τὸ 1516, εἶχε καθιερωθῆ ἐκεῖ ἡ λατρεία τοῦ “Ayiov ἜἘράσμου. 


ΤΑ ΤΕΛΕΥΤΑΙΑ γνωστὰ ἔργα τοῦ Γκρύνεβαλντ, ὁ ζωγράφος 

ξαναγυρίζει στὸ θέµα τοῦ Θείου Πάθους, θέμα ποὺ τὸν εἶχε 
non ἐμπνεύσει μὲ τόση δύναμη. Τὸ θέμα τοῦ Χριστοῦ ποὺ πέφτει 
κάτω ἀπὸ τὸ βάρος τοῦ Σταυροῦ (Καρλσρούη) ὠθεῖ τὸ ζωγράφο 
νὰ ἐκφραστῆ μὲ ἕνα ρεαλισμὸ ἐξαιρετικὰ βίαιο: 6 πίνακας ἀπει- 
κονίζει τὸ Σωτήρα γονατισμένο κάτω ἀπὸ τὸ βάρος τοῦ Σταυ- 
ροῦ, πάσχοντα ἀνάμεσα στὴν ἀπάνθρωπη ὀρδὴ τῶν διωκτῶν 
του. Οἱ ἀρχιτεκτονικὲς φόρμες, ἐμπνευσμένες ἀπὸ τὴν ᾿Αναγέν- 
νηση, εἶναι ψυχρές, οἱ κινήσεις τῶν φυλάκων κτηνώδεις καὶ 
χωρὶς ψυχή, τὰ χρώματα παράτονα καὶ θαμπά. Ἡ ὀταύρωση, 
στὸν ἀντίστοιχο πίνακα, παρουσιάζει µόνο τρία πρόσωπα: τὸ 
Χριστό, τὴν Παρθένο καὶ τὸν “Αγιο Ἰωάννη. Ἡ ἀπομόνωση 
καὶ τὸ μεγαλεῖο τοῦ καθενὸς δημιουργοῦν τὴν ἐντύπωση μιᾶς 
τραγικῆς ἀγωνίας. Τὸ παραμορφωμένο σῶμα τοῦ Χριστοῦ ἐμ- 
φανίζεται στὰ μάτια µας μέσα σ᾽ ἕναν παροξυσμὸ φρίκης. Ἡ 
Παναγία εἶναι χαμένη µέσα στὴ βαθιὰ ὀδύνη της, ἐνῶ ὁ Αγιος 
Ἰωάννης, γεμάτος ἀπόγνωση καὶ ἀπελπισία, συστρέφει τὰ χέρια 
του. O πόνος καὶ τὰ δάκρυα φαίνονται νὰ ἐκφράζωνται, μπρο- 
στὰ στὸ σκοτεινὸ τοπίο, ἀπὸ τὴν ἐκλογὴ τῶν τόνων, ποὺ εἶναι 
ἐλεγειακοὶ καὶ μυστηριακοί. 


Καὶ φτάσαμε στὸν τελευταῖο πίνακα, κι αὐτὸν ἐκπληκτικό, 
τοῦ Γκρύνεβαλντ. Τὸ θέμα του εἶναι καὶ πάλι 6 ᾿Επιτάφιος 
Ooñvos: ἴσως ἦταν ἢ πρεντέλα μιᾶς εἰκόνας βωμοῦ. “O Coypá- 
poc παρουσιάζει ἐδῶ ἀκόμα μιὰ φορὰ τὸ βασανισµένο σῶμα τοῦ 
Χριστοῦ, προπηλακισμένο καὶ ταπεινωμένο, ἀλλὰ ἐγκαταλειμ- 
μένο ἐπιτέλους στὴ βαθιὰ γαλήνη τοῦ θανάτου. 


Μετάφραση ἀπὸ τὰ γαλλικά: Π. ΚΑΤΤΑΤΖΗΣ 

Oi πίνακες 


I. O ΧΡΙΣΤΟΣ ΠΡΟΠΗΛΑΚΙΖΟΜΕΝΟΣ 
(109 x 73,5 ἑκ.). Μόναχο, Takata Ilwaxodr- 
xn. — ᾿Αρχικὰ αὐτὸς ὁ πίνακας ἦταν ἀναρ- 
τημένος σὰν ᾿Επιτάφιος στὴν Αὐτοκέφαλη 
Ἐκκλησία τοῦ ᾿Ασάφφενμπουργκ. Παρὰ τὶς 
πολλὲς καὶ ποικίλες ἀναφορὲς στὴν καλλι- 
τεχνικὴ παράδοση τοῦ 15ου αἰώνα, τὰ χαρα- 
κτηριστικὰ τοῦ Γκρύνεβαλντ ἀποκαλύπτον- 
ται στὴ δραματικότητα καὶ στὸ χρῶμα. 


11. ΣΤΑΥΡΩΣΗ (75 x 54,5 éx.). Βασιλεία, 
Μουσεῖο Τέχνης. --- Αὐτὸς ὃ πίνακας ἀπο- 
τελοῦσε μάλλον μέρος τῆς ἀριστερῆς πλευ- 
pic μιᾶς εἰκόνας βωμοῦ ποὺ σήµερα δὲν 
ὑπάρχει πιά. Ἐδῶ ὁ Γκρύνεβαλντ ἀγγίζει 
τὸ πολὺ σημαντικὸ θέμα τοῦ παροξυσμοῦ 
τοῦ πόνου: ἀντιμετωπίζει τὴν πιὸ βαθιὰ ὁ- 
δύνη καὶ προαναγγέλλει τοὺς ἐκπληκτικοὺς 
πίνακες τοῦ Πολύπτυχου τοῦ ۰ 


111. ΠΟΛΥΠΤΥΧΟ TOY IZENXATM, δεύ- 
τερη ὄψη, δεξὶ φύλλο: Ἡ ΑΝΑΣΤΑΣΗ 
TOY ΧΡΙΣΤΟΥ (επτομέρεια). Koluap, 
Μουσεῖο Οὐντερλίντεν. --- “H ἱκανότητα τοῦ 
Γκρύνεβαλντ νὰ ἀποδίδη τὸ φῶς μὲ μέσα 
χρωματικὰ φτάνει στὸ κορύφωμά της σ᾽ ab- 
τὴ τὴν εἰκόνα: μὲ μιὰ χρωματικὴ κλίμακα 
ἐξαιρετικὰ λεπτή, ἣ πραγματικότητα τοῦ 
σώματος μετατρέπεται σὲ ἕνα ἄυλο ὅραμα. 


IV. ΠΟΛΥΠΤΥΧΟ TOY IZENXA'I'M, δεύ- 
τερη ὄψη, ἀριστερὸ φύλλο: O ΕΥΑΓΓΕΛΙ- 
ΣΜΟΣ (269 x 142 ¿x.). Κολμάρ, Movoeio 
Οὐντερλίντεν. — Μὲ τὴν κεντρικὴ σκηνὴ 
τῆς ᾿Ενσάρκωσης τοῦ Χριστοῦ συνδέονται 
τὰ δυὸ βασικὰ ἐπεισόδια στὰ φύλλα: τὸ ἕνα 
εἶναι τὸ προοίμιο, ὁ Εὐαγγελισμός, ποὺ ἀ- 


πεικονίζεται ἐδῶ, καὶ τὸ ἄλλο ὁ ἔνδοξος ἐ-. 


πίλογος, δηλαδὴ ἡ ᾿ Ανάσταση τοῦ Χριστοῦ. 


V. ΠΟΛΥΠΤΥΧΟ TOY ΙΖΕΝΧΑΜ, δεύ- 
tepn ὄψη, δεξὶ φύλλο: Η ΑΝΑΣΤΑΣΗ 
ΤΟΥ ΧΡΙΣΤΟΥ (269 x 143 ἑκ.). Κολμάρ, 
Μουσεῖο Οὐντερλίντεν. — Στὴν ἑορταστικὴ 
ἀναταραχὴ τῆς ᾿Ανάστασης κυριαρχεῖ ἡ 
ἀντίθεση ἀνάμεσα στὴ σκοτεινιὰ τῆς νύ- 
χτας καὶ τὸ οὐράνιο φῶς, ἀνάμεσα στὴ 
βαριὰ πτώση τῶν στρατιωτῶν καὶ τὴ θεῖ- 
κὴ ἄυλη παρουσία τοῦ Χριστοῦ. 


VI - VI. ΠΟΛΥΠΤΥΧΟ TOY IZENXA TM, 
πρώτη Own, μεσαῖο τμῆμα: H ΣΤΑΥΡΩΣΗ 
(269 x 307 ἐκ.) ἀριστερὸ φύλλο: O ΑΓΙΟΣ 
ΑΝΤΩΝΙΟΣ (232 x 75 Ex.) δεξὶ φύλλο: O 
ΑΓΙΟΣ ΣΕΒΑΣΤΙΑΝΟΣ (232 x 75 ἕκ.). KoA- 
μάρ, Μουσεῖο Οὐντερλίντεν. — Αὐτὸ τὸ ἀρι- 
στουργηματικὸ πολύπτυχο ἀποτελεῖ τὸ πιὸ 
πλῆρες καὶ ὑποβλητικὸ δεῖγμα τῆς τέχνης 
τοῦ Γκρύνεβαλντ ποὺ σώζεται σήμερα. 


ΥΠ. ΠΟΛΥΠΤΥΧΟ TOY IZENXATM, 
δεύτερη ὄψη, μεσαῖο τμῆμα: Η ΕΝΣΑΡ- 
ΚΩΣΗ ΤΟΥ ΧΡΙΣΤΟΥ (265 x 304 £x.). Κολ- 
µάρ, Μουσεῖο Οὐντερλίντεν. — Τὴ σκοτεινὴ 
καὶ τραγικὴ εἰκόνα τῆς πρώτης ὄψης τοῦ 0- 
λύπτυχου τοῦ ᾿Ιξενχαῖμ ἀκολουθεῖ ἡ χαρού- 
µενη καὶ φωτεινὴ παρουσίαση τῆς ᾿Ενσάρ- 
χωσης τοῦ Χριστοῦ (ὅταν τὰ δυὸ ἐξωτερικὰ 
κινητὰ φύλλα τοῦ πολύπτυχου ἀνοίγουν). 


ΙΧ. ΠΟΛΥΠΤΥΧΟ TOY IZENXA IM, tpi- 
τη ὄψη, δεξὶ φύλλο: ΟΙ ΠΕΙΡΑΣΜΟΙ ΤΟΥ 
ΑΓΙΟΥ ΑΝΤΩΝΙΟΥ (265 x 139 &x.). Κολ- 
μάρ, Μουσεῖο Οὐντερλίντεν. — ‘H παραφο- 
pa τῶν τεράτων ποὺ ἐπιτίθενται στὸν Αγιο 
ταράζει τὴ γαλήνη τοῦ ἐρημητηρίου. Ἡ 
ἀκρίβεια στὶς λεπτομέρειες δὲν ἀφήνει νὰ 
περάση ἀπαρατήρητη καμιὰ ἀπὸ τὶς ἀπο- 
κρουστικὲς ὄψεις ποὺ παίρνει ὁ Σατανάς. 


Χ-ΧΙ. ΠΟΛΥΠΤΥΧΟ TOY ۳۰ 
τρίτη ὄψη, ἀριστερὸ φύλλο: H ΣΥΝΑΝΤΗ- 
ZH TON EPHMITON ATIOY ΑΝΤΩΝΙΟΥ 
KAI ATIOY ΠΑΥΛΟΥ (265 x 141 ἑκ.). KoA- 
do, Μουσεῖο Οὐντερλίντεν. — “Eva ἐρημικὸ 
τοπίο πλαισιώνει τὴ συνάντηση τῶν δύο "Ayi- 
ων. Ἡ παρατήρηση τῆς φύσης συμμαχεῖ μὲ 
τὴ διάθεση γιὰ τὸ φανταστικὸ καὶ τὸ ἀπροσ- 
δόκητο, μὲ ἑλκυστικὸ εἰκαστικὸ ἀποτέλεσμα. 


ΧΗ. Η ΠΑΝΑΓΙΑ KAI TO ΒΡΕΦΟΣ SE 
ΤΟΠΙΟ (180 x 150 ἑκ.). Στούππαχ ( Βάδη - 
Bvoreußeoyn). — Χωρὶς ἀμφιβολία αὐτὸς ὁ 
πίνακας ἀποτελοῦσε τὸ κεντρικὸ τμῆμα τῆς 
Eixovas Βωμοῦ τῆς Παναγίας τῶν Χιονιῶν, 
τῆς Αὐτοκέφαλης Ἐκκλησίας τοῦ ᾿Ασάφ- 
φενμπουργκ. Ἡ πλούσια κλίμακα τῶν χρω- 
ματισμῶν καὶ ἡ ἀφθονία τῶν λεπτομερειῶν 
δίνουν στὸ σύνολο μιὰ πολὺ χαρούμενη ὄψη. 


XIII. H ΘΕΜΕΛΙΩΣΗ ΤΗΣ ΣΑΝΤΑ ΜΑΡΙΑ 
MATZOPE ΣΤΗ ΡΩΜΗ: ΤΟ ΘΑΥΜΑ ΤΗΣ 
ΠΑΝΑΓΙΑΣ ΤΩΝ XIONION (176 x 88,5 
ἑκ.). Φράιμπουργκ, Movoeio τῶν Αὐγουστί- 
νων. --- ᾿Αρχικὰ ἀποτελοῦσε τὸ δεξὶ φύλλο 
τῆς Εἰκόνας Βωμοῦ τῆς Παναγίας τῶν Χιο- 
νιῶν. Τὸ εἰρηνικὸ ὕφος τῆς σκηνῆς εἶναι τὸ 
οὐσιαστικὸ χαρακτηριστικὸ αὐτοῦ τοῦ πί- 
νακα, ποὺ ἡ ἰσορροπία του εἶναι τόσο σοφή. 


XIV. Ο ΧΡΙΣΤΟΣ ΠΕΦΤΕΙ ΚΑΤΩ ΑΠΟ 
ΤΟ ΒΑΡΟΣ TOY ΣΤΑΥΡΟΥ (195,5 x 152,5 
ἑκ.). Καρλσρούη, Koatixn Αἴθουσα Τέχνης. 
— Πρόσθια ὄψη ἑνὸς πίνακα ποὺ παλιό- 
τερα φυλασσόταν στὴν ἐνοριακὴ ἐκκλη- 
σία τοῦ ᾿Αγίου Μαρτίνου στὸ Τάουμπερμπι- 
σοφσχάιμ (Βάδη - Βυρτεμβέργη). Ὁ Γκρύ- 
veßaAvr διάλεξε τὴν ψυχρὴ ἀρχιτεκτονικὴ 
τῆς ᾿Αναγέννησης γιὰ φόντο τῆς σκηνῆς. 


XV. ΣΤΑΥΡΩΣΗ (195,5 x 152,5 éx.). Καρλσ- 
ρούη, Κρατικὴ Αἴθουσα Téxvnc. — Εἶναι ἡ 
πίσω ὄψη τοῦ προηγούμενου πίνακα. Αὐτὰ 
τὰ δυὸ µέρη ἑνὸς καὶ τοῦ ἴδιου πίνακα X@- 
ρίστηκαν τὸ 1883 καὶ τώρα βρίσκονται στὸ 
Μουσεῖο τῆς Καρλσρούης. Ἡ Σταύρωση ἐν- 
τυπωσιάζει μὲ τὴν αὐστηρότητά της καὶ τὸ 
φασματικὸ χαρακτήρα τῶν τόνων της, ποὺ 
εἶναι ἐντελῶς σκοτεινοὶ καὶ σβησμένοι. 


XVI. Η ΣΥΝΑΝΤΗΣΗ ΤΟΥ ATIOY EPA- 
ΣΜΟΥ ΚΑΙ ΤΟΥ ΑΓΙΟΥ ΜΑΥΡΙΚΙΟΥ (226 
x 176 ἑκ.). Μόναχο, Tahara ΙΠινακοθήκη. --- 
Αὐτὸν τὸν πίνακα τὸν παράγγειλε Ó καρδι- 
νάλιος ᾿Αλβέρτος τοῦ Βρανδεμβούργου γιὰ 
τὸ βωμὸ τοῦ "Αγίου Μαυρικίου στὴν Αὐτο- 
κέφαλη Εκκλησία τῆς Χάλλε. ᾿Εκτὸς ἀπὸ 
τὸ μεγαλόπρεπο ὕφος, ἀξιοσημείωτα εἶναι 
καὶ τὰ πολὺ εὐαίσθητα χρώματα τοῦ ἔργου. 


XVII. ΠΟΛΥΠΤΥΧΟ ΤΟΥ ΙΖΕΝΚΑΤΓΜ, 
δεύτερη ὄψη, μεσαῖο τμῆμα: H ΕΝΣΑΡΚΩ- 
ZH ΤΟΥ ΧΡΙΣΤΟΥ (λεπτομέρεια). Κολμάρ, 
Μουσεῖο Οὐντερλίντεν. — ESO ἀναδεικνύον- 
ται οἱ ἐκπληκτικὲς ἱκανότητες τοῦ Γκρύνε- 
βαλντ' κάθε λεπτομέρεια (μέχρι τὸ ταπει- 
VO, σχισµένο σπάργανο ποὺ σκεπάζει τὸ 
Βρέφος) ἔχει τὴ σημασία της καὶ δίνει στὴ 
σκηνὴ ἕναν τόνο εὐαισθησίας καὶ ποίησης. 

“O τρίτος τόμος τῶν «ΜΕΓΑΛΩΝ ΖΩΓΡΑΦΩΝ» (τεύχη 31-45) περιλαμβάνει, μεταξὺ ἄλλων, 


τὸν EX Γκρέκο καὶ τὸν Μιχαὴλ. ۰ 


Τὸ τεῦχος ΕΛ ΓΚΡΕΚΟ (44) περιέχει 12 σελίδες ἐπιπλέον, δηλαδὴ 4 ἔγχρωμες εἰκόνες 
ἀπὸ τὰ ἔργα τοῦ μεγάλου Κρητικοῦ ζωγράφου ποὺ βρίσκονται στὰ Ἑλληνικὰ Μουσεῖα καὶ 8 
σελίδες μὲ κείμενα τῶν Νίκου Καζαντζάκη, Παναγιώτη Κανελλόπουλου, Κωνσταντίνου Δ. 
Μέρτζιου, ᾿Αλέξανδρου Γ. Ξύδη, Κώστα Οὐράνη, Ζαχαρία Παπαντωνίου, Παντελῆ Πρεβελάκη 


καὶ Μανόλη Χατζηδάκη. 


Τὸ τεῦχος ΜΙΧΑΗΛ ΑΓΓΕΛΟΣ (45) περιέχει 8 σελίδες ἐπιπλέον, δηλαδὴ 4 ἔγχρωμες εἰκόνες 


καὶ 4 σελίδες μὲ κείμενα. 


Τὰ δύο αὐτὰ τεύχη, παρ᾽ ὅλη τὴν ἐπιπλέον ὕλη τους, θὰ διατεθοῦν στὴν ἴδια. τιμὴ τῶν 30 δρχ. 


Τὸ ἑπόμενο τεῦχος µας: 


ΤΑ ΑΡΙΣΤΟΥΡΓΗΜΑΤΑ ΤΗΣ ΤΕΧΝΗΣ 


MEIAAOI ΄ 
ΖΩΓΡΑΦΟΙ Τιντορέττο 


< 
نہ‎ 
ول‎ 
FE 

۰ 

Ἤδη ἐκυκλοφόρησαν : 
1. Pevovap 2. Τουλοὺζ-Λωτρὲκ 3. Βὰν 1 κὸγκ 4. Ντελακρουὰ 
5. Γκωγκὲν 6. Ἔνγκρ 7. Μανὲ 8. Move 9. Ντεγκὰ 10. Σεζὰν 
11. Ρουσσὼ 12. Σερὰ 13. Ἔνσορ 14. Ντωμιὲ 15. Καντίνσκυ 
16. Τζιόττο α΄ 17. Τζιόττο β΄ 18. Πάολο Οὐτσέλλο 
19. Λεονάρντο ντὰ Βίντσι 20. Bav "Ave 21. Bav vtép ۷ 
22. Μποττιτσέλλι 23. Opa ᾿Αντζέλικο 24. Φιλίππο Λίππι 
25. Μαζάτσιο 26. Μαντένια 27. Πιέρο ντέλλα 0 
28. Ἱερώνυμος Μπὸς 29. ᾽Αντονέλλο ντὰ Μεσσίνα 30. Μπελλίνι. 
31. Ραφαὴλ. α΄ 32. Ραφαὴλ. β΄ 33. Ντύρερ 34. Χόλμπαϊν 
35. Μπρέγκελ 36. Καρπάτσιο 37. Τζιοριζιόνε 38. Τισιανὸς α΄ 
39. Τισιανὸς β΄ 40. Βερονέζε 


ΚΥΚΛΟΦΟΡΕΙ KAOE ΠΕΜΠΤΗ 


Μερικοὶ ἀπὸ τοὺς 


“ΜΕΓΑΛΟΥΣ ΖΩΓΡΑΦΟΥΣ» 


Τισιανὸς ` Πικάσσο 
Ροῦμπενς Μοντιλιάνι 
Βελάσκεθ Ντὲ Κίρικο 
ο Ρέμπραντ | Γύζης 
Γκόγια . Λύτρας 
Νταβὶντ Βολανάκης 
Matic Παρθένης ۰ 


XPONOAOIIKH ΙΣΤΟΡΙΚΗ ΣΕΙΡΑ ΤΩΝ 6 ۵۷ 


1. Aro tov Τζιόττο ۷ ۹ 
2. ۶۸۸0 τὴν ᾽Αναγέννηση στὸν Γκρέκο 
3, ° Aro τὸν 170 Αἰώνα στὸν 190 

4. ° Aro τὸν 190 Αἰώνα στὸν 200 

5. Εἰκοστὸς Αἰώνας 

6. Ἕλληνες Ζωγράφοι 

Copyright FABBRI - «MEAIZ2A» 

ΕΚΔΟΤΙΚΟΣ ΟΙΚΟΣ «ΜΕΛΙΣΣΑ» 


ΠΑΝΕΠΙΣΤΗΜΙΟΥ 94 ΤΗΛ. 611.692 - 635.096 
ΘΕΣΣΑΛΟΝΙΚΗ: ΤΣΙΜΙΣΚΗ 41 ΤΗΛ. 29010 


H BIBAIOAEXIA ΤΟΥ B TOMOY 


1. Ἡ βιβλιοδεσία τοῦ ἔργου εἶναι στερεά, καλλιτεχνικὴ 
καὶ κοσμεῖται ἀπὸ πολύχρωμη κουβερτούρα. Ὁ κάθε τόμος 
εἶναι τοποθετημένος μέσα σὲ θήκη ἀπὸ χαρτόνι 300 γραμ. 

2. Οἱ προσκομίζοντες MONO στὸ βιβλιοπωλεῖο µας (Ila- 
νεπιστημίου 34 στὸ ΚΕΝΤΡΟ τῆς στοᾶς) τὰ τεύχη 16 - 30 
- θὰ παραλαμβάνουν τὸ βιβλιοδετημένο τόμο ἀφοῦ καταβά- 
λουν δρχ. 150 γιὰ τὴν ἀξία τῆς βιβλιοδεσίας. Γιὰ τὴν ἀρ- 


τιότερη ἐμφάνιση τοῦ τόμου ξανατυπώσαμε τὶς 15 ἔγχρα- 
μες εἰκόνες τῶν ἐξωφύλλων καὶ τὶς τοποθετήσαµε στὸν 
τόμο. Ἐπίσης προσθέσαµε ὀκτῶ σελίδες μὲ τὴν εἰσαγωγὴ 
τοῦ τόμου καὶ ὀκτῶ σελίδες μὲ τὰ περιεχόμενα καὶ τὰ εὖ- 
ρετήρια. 

3. Ἢ ἀνταλλαγὴ τῶν τευχῶν μὲ βιβλιοδετημένους τό- 
μους θὰ ἀρχίση ἀπὸ τὶς 19 Ιουνίου. 


Οἱ ᾿Εκδοτικοὶ Οἶκοι «FABBRDb καὶ «ΜΕΛΙΣΣΑ» πα- 
ρουσιάζουν στὴν Ἑλλάδα τὴ μεγαλύτερη σειρὰ βιβλίων 
τέχνης στὸν κόσμο, τὴν ἔκδοση 


«ΟΙ ΜΕΓΑΛΟΙ ΖΩΓΡΑΦΟΙ» 


«ΟΙ ΜΕΓΑΛΟΙ ΖΏΓΡΑΦΟΙ» θὰ δλοκληρωθοῦν σὲ 
ἑνάμιση χρόνο, σὲ ἕξι πολυτελέστατους τόμους μὲ πρό- 
τυπη καλλιτεχνικὴ βιβλιοδεσία. Θὰ ἔχουν συνολικὰ 
πάνω ἀπὸ 800 σελίδες κειμένου καὶ 1.600 ἔγχρωμες ὅλο- 
σέλιδες εἰκόνες. 


Κάθε τόμος θὰ περιλαμβάνη 15 Μεγάλους Ζωγρά- 
φους. Ὁ τόμος ΕΛΛΗΝΕΣ ΖΩΓΡΑΦΟΙ εἶναι μιὰ ἐργα- 
σία πρωτότυπη καὶ μοναδικὴ στὴ χώρα μας. . 


Κάθε βδομάδα, σ ἕνα ξεχωριστὸ πολυτελὲς τεῦχος - 
βιβλίο, κι ἕνας Μεγάλος Ζωγράφος! 


Ἕνα βιβλίο ποὺ θὰ περιέχη τὴ βιογραφία του, ὑπεύθυνη 
παρουσίασή του, σχόλια καὶ κριτικὲς πληροφορίες γιὰ 


` TO ἔργο του καὶ τὴν ἐποχή του καί, τὸ κυριότερο, πλού- 


σια ἀνθολόγηση τοῦ ἔργου του σὲ ὑπέροχες ἔγχρωμες 
ὁλοσέλιδες εἰκόνες. 


Κάθε τεῦχος - βιβλίο θὰ εἶναι μεγάλου σχήματος 
(27 x 37 £x.) σὲ χαρτὶ illustration 180 γρ. καὶ θὰ κυκλο- 
φορῆ τώρα στὴν ἐπαναστατικὴ τιμὴ τῶν 30 δρχ. τὴν 
ἑβδομάδα. Μετὰ τὴ βιβλιοδεσία τοῦ κάθε τόμου, τὰ τεύ- 
χη τῶν ξένων ζωγράφων θὰ πωλοῦνται 60 δρχ., ἐνῶ τῶν 


"Ἑλλήνων 90 δρχ. τὸ καθένα. 


Ἔτσι, μὲ ἐλάχιστα χρήματα, μπορεῖ κανεὶς νὰ ἀπο- 
κτήση τὴν πιὸ µεγάλη σειρὰ βιβλίων τέχνης στὸν κόσμο. 

Φτιάξτε καὶ σεῖς τὴν προσωπική σας πινακοθήκη | 
Κάθε ἀντίτυπο εἶναι καὶ ἕνα πρωτότυπο | 


